Rydyn yn pryderu’n arbennig am yr effaith y bydd cael gwared ar dariffau ar fewnforion cynnyrch petrocemegol yn ei gael ar y diwydiant purfeydd yng Nghymru - mae hwn yn benderfyniad a wnaed er gwaethaf pwysau sylweddol gan Gymdeithas Diwydiant Petrolewm y DU.  Y diwydiant petrolewm, cynhyrchion petrolewm a deunyddiau cysylltiedig sy’n gyfrifol am 14% o allforion nwyddau Cymru. Gallai’r sector gael ei effeithio’n arbennig gan y methiant i addasu’r tariffau fel y mae Llywodraeth Cymru wedi gofyn. Mae fy swyddogion mewn cysylltiad agos â phurfa olew Valero ynglŷn â hyn. Mae’r undebau ffermio hefyd wedi tynnu sylw, a hynny’n gyfiawn, at yr effaith y byddai lleihau tariffau neu gael gwared arnynt yn ei gael ar y sector amaeth yng Nghymru. Ar y llaw arall, yn y meysydd lle mae Llywodraeth y DU wedi penderfynu cadw tariffau ar fewnforion, bydd hyn yn cael effaith negyddol ar ddefnyddwyr gan y bydd tariffau o’r fath yn berthnasol nawr i fewnforion o’r UE ac o wledydd lle nad yw Cytundebau Masnach Rydd presennol yr UE wedi’u hefelychu. Un o’r ychydig newidiadau y mae Llywodraeth y DU wedi’u cynnig nawr yw gosod tariffau o 12% ar rai mathau o ddillad - bydd hyn yn cynyddu’r costau i deuluoedd sydd dan bwysau ariannol yn barod.
We have particular concerns about the impact of removing tariffs on petrochemical imports on refining in Wales, a decision which has been taken despite considerable pressure from the UK Petroleum Industry Association. Petroleum, Petroleum Products and Related Materials industry is responsible for 14% of Welsh goods exports. The sector could be particularly affected by the failure to adjust the tariffs as requested by the Welsh Government. In this regard, my officials are in close contact with the Valero oil refinery. The farming unions have also rightly drawn attention to the impact of reducing or removing tariffs on the agricultural sector in Wales. On the other hand, where the UK government has decided to retain tariffs on imports, this will have negative impacts on consumers, because such tariffs will now apply to imports from the EU and countries where existing EU Free Trade Agreements have not been replicated. One of the few changes the UK government has now proposed is to put tariffs of 12% on some clothing items which will increase costs for hard-pressed families.